CELEX: 32009R0551
Language: sk
Date: 2009-06-25 00:00:00
Title: Nariadenie Komisie (ES) č. 551/2009 z  25. júna 2009 , ktorým sa mení a dopĺňa nariadenie Európskeho parlamentu a Rady (ES) č. 648/2004 o detergentoch s cieľom upraviť prílohy V a VI k tomuto nariadeniu (výnimka pre povrchovo aktívnu látku) (Text s významom pre EHP)

26.6.2009   
            
            
               SK
            
            
               Úradný vestník Európskej únie
            
            
               L 164/3
            
         
      NARIADENIE KOMISIE (ES) č. 551/2009
   z 25. júna 2009,
   ktorým sa mení a dopĺňa nariadenie Európskeho parlamentu a Rady (ES) č. 648/2004 o detergentoch s cieľom upraviť prílohy V a VI k tomuto nariadeniu (výnimka pre povrchovo aktívnu látku)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 648/2004 z 31. marca 2004 o detergentoch (1), a najmä na jeho článok 13 ods. 1,
   keďže:
   
               (1)
            
            
               Nariadením (ES) č. 648/2004 sa zabezpečuje voľný obeh detergentov a povrchovo aktívnych látok pre detergenty na vnútornom trhu a zároveň sa v ňom stanovuje, okrem iného, vysoká úroveň ochrany životného prostredia stanovením požiadaviek týkajúcich sa konečnej biologickej odbúrateľnosti povrchovo aktívnych látok používaných v detergentoch.
            
         
               (2)
            
            
               Okrem iného sa v článkoch 5, 6 a 9 uvedeného nariadenia stanovuje mechanizmus, na základe ktorého sa pre povrchovo aktívne látky, ktoré nespĺňajú uvedené požiadavky týkajúce sa konečnej biologickej odbúrateľnosti, môže udeliť výnimka na použitie v špecifických priemyselných alebo inštitucionálnych použitiach za predpokladu, že tieto použitia sú nízko-disperzné a že súvisiace riziko pre životné prostredie je nízke v porovnaní so spoločensko-ekonomickými výhodami.
            
         
               (3)
            
            
               V nariadení sa stanovuje, že riziko pre životné prostredie sa má posúdiť prostredníctvom doplnkového hodnotenia rizika opísaného v prílohe IV, ktoré vykoná výrobca povrchovo aktívnych látok a predloží príslušnému orgánu členského štátu na posúdenie.
            
         
               (4)
            
            
               Povrchovo aktívne látky, ktorým bola udelená výnimka, by sa mali uviesť v zozname v prílohe V k nariadeniu. Tie povrchovo aktívne látky, ktorým bola výnimka zamietnutá, by sa mali uviesť v zozname v prílohe VI k nariadeniu.
            
         
               (5)
            
            
               Výnimky by mali byť prijaté v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2).
            
         
               (6)
            
            
               Žiadosť o výnimku pre povrchovo aktívnu látku s označením IUPAC (3)„alkoholy, Guerbet, C16-20, etoxylované, n-butyl éter (7-8EO)“, takisto známu pod obchodnou značkou „Dehypon G 2084“, s číslom CAS (4) 147993-59-7 bola podaná na tri priemyselné použitia, a to: umývanie fliaš, čistenie na mieste a čistenie kovov.
            
         
               (7)
            
            
               Žiadosť o výnimku prehodnotil príslušný nemecký orgán v súlade s postupom opísaným v článku 5 uvedeného nariadenia. Zistilo sa, že žiadosť splnila tri podmienky stanovené v článku 6. Po prvé v prípade troch menovaných použití ide o nízko-disperzné použitia. Po druhé ide o špecificky priemyselné použitia. Po tretie životné prostredie nie je ohrozené, pretože samotná povrchovo aktívna látka takéto ohrozenie nepredstavuje a v prípade metabolitov nejde o perzistentné metabolity.
            
         
               (8)
            
            
               Tri uvedené použitia boli považované za nízko-disperzné priemyselné použitia vzhľadom na celkovú ročnú spotrebu povrchovo aktívnej látky a vzhľadom na použitie povrchovo aktívnej látky výlučne v špecifických druhoch priemyselného zariadenia.
            
         
               (9)
            
            
               Záver týkajúci sa absencie nebezpečenstva pre životné prostredie sa zakladá na rýchlom dosiahnutí vysokého stupňa primárnej biologickej odbúrateľnosti povrchovo aktívnej látky a na konečnej biologickej odbúrateľnosti metabolitov povrchovo aktívnej látky. Metabolity preto spĺňajú rovnaké kritériá ako povrchovo aktívne látky, pre ktoré sa v nariadení zaručuje voľný obeh na vnútornom trhu.
            
         
               (10)
            
            
               Výbor pre prispôsobenie právnych predpisov týkajúcich sa odstránenia technických prekážok v obchode s detergentmi technickému pokroku však rozhodol obmedziť výnimku na obdobie 10 rokov s cieľom podporiť rozvoj povrchovo aktívnych látok s rovnakou výkonnosťou, ktoré spĺňajú kritériá konečnej biologickej odbúrateľnosti a ktoré by si preto nevyžadovali udelenie výnimky.
            
         
               (11)
            
            
               V minulosti bolo látkam v Spoločenstve pridelené buď číslo Einecs alebo číslo ELINCS. Okrem toho však približne 700 látok predtým identifikované ako polyméry boli uznané za ex-polyméry a bolo im pridelené číslo NLP (no-longer polymer). V súčasnosti sa čísla Einecs, ELINCS a NLP kolektívne nazývajú „čísla ES“ a príslušné názvy v tabuľkách v prílohe V a VI by sa mali zmeniť s cieľom zohľadniť túto novú nomenklatúru.
            
         
               (12)
            
            
               Prílohy V a VI k nariadeniu (ES) č. 648/2004 by sa mali zodpovedajúcim spôsobom zmeniť a doplniť.
            
         
               (13)
            
            
               Opatrenia stanovené v tomto nariadení sú v súlade so stanoviskom Výboru pre detergenty,
            
         PRIJALA TOTO NARIADENIE:
   Článok 1
   Nariadenie (ES) č. 648/2004 sa týmto mení a dopĺňa takto:
   
               1.
            
            
               Príloha V sa nahrádza textom uvedeným v prílohe I k tomuto nariadeniu.
            
         
               2.
            
            
               Príloha VI sa nahrádza textom uvedeným v prílohe II k tomuto nariadeniu.
            
         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júna 2009
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. EÚ L 104, 8.4.2004, s. 1.
   
      (2)  Ú. v. ES L 184, 17.7.1999, s. 23.
   
      (3)  Medzinárodná únia pre čistú a aplikovanú chémiu.
   
      (4)  Chemical Abstracts Service (služba chemických abstraktov).
   
      PRÍLOHA I
      
         
            „PRÍLOHA V
            
               ZOZNAM POVRCHOVO AKTÍVNYCH LÁTOK, KTORÝM BOLA UDELENÁ VÝNIMKA
            
            Odlišne od výnimky udelenej v súlade s článkom 4 až 6 a v súlade s postupom stanoveným v článku 12 ods. 2 je možné uvedené povrchovo aktívne látky obsiahnuté v detergentoch, ktoré vyhovujú testom stanoveným v prílohe II, ale ktoré nevyhovujú testom stanoveným v prílohe III, uviesť na trh a použiť s výhradou obmedzení uvedených ďalej.
            
                        Názov látky podľa nomenklatúry IUPAC
                     
                     
                        Číslo ES
                     
                     
                        Číslo CAS
                     
                     
                        Obmedzenia
                     
                  
                        Alkoholy, Guerbet, C16-20, etoxylované, n-butyl éter (7-8EO)
                     
                     
                        Žiadne (polymér)
                     
                     
                        147993-59-7
                     
                     
                        Môžu byť použité pre toto priemyselné použitie do 27. júna 2019
                        
                                    —
                                 
                                 
                                    umývanie fliaš
                                 
                              
                                    —
                                 
                                 
                                    čistenie na mieste
                                 
                              
                                    —
                                 
                                 
                                    čistenie kovov
                                 
                              
                  ‚Číslo ES‘ znamená číslo Einecs, ELINCS alebo NLP a je oficiálnym číslom látky v rámci Európskej únie.
            ‚Einecs‘ znamená Európsky zoznam existujúcich komerčných chemických látok (European Inventory of Existing Commercial Chemical Substances). Tento zoznam obsahuje úplný zoznam všetkých látok, ktoré boli pravdepodobne na trhu Spoločenstva k 18. septembru 1981. Číslo Einecs je možné získať z Európskeho zoznamu existujúcich komerčných chemických látok (1).
            ‚ELINCS‘ znamená Európsky zoznam oznámených chemických látok (European List of Notified Chemical Substances). Číslo ELINCS je možné získať zo zmeneného a doplneného Európskeho zoznamu oznámených chemických látok (2).
            ‚NLP‘ znamená ex-polymér. Termín polymér je definovaný v článku 3 ods. 5 nariadenia Európskeho parlamentu a Rady (ES) č. 1907/2006 (3). Číslo NLP je možné získať zo zmeneného a doplneného zoznamu ‚Ex-polyméry‘ (4).
         
      
      
         (1)  Ú. v. ES C 146 A, 15.6.1990, s. 1.
      
         (2)  Úrad pre vydávanie úradných publikácií Európskych spoločenstiev, 2006, ISSN 1018-5593 EUR 22543 EN.
      
         (3)  Ú. v. EÚ L 396, 30.12.2006, s. 1, korigendum v Ú. v. EÚ L 136, 29.5.2007, s. 3.
      
         (4)  Úrad pre vydávanie úradných publikácií Európskych spoločenstiev, 2007, ISSN 1018-5593 EUR 20853 EN/3.“
   
   
      PRÍLOHA II
      
         
            „PRÍLOHA VI
            
               ZOZNAM ZAKÁZANÝCH ALEBO OBMEDZENÝCH POVRCHOVO AKTÍVNYCH LÁTOK V DETERGENTOCH
            
            Nasledujúce povrchovo aktívne látky v detergentoch boli identifikované ako látky, ktoré nespĺňajú ustanovenia tohto nariadenia:
            
                        Názov látky podľa nomenklatúry IUPAC
                     
                     
                        Číslo ES
                     
                     
                        Číslo CAS
                     
                     
                        Obmedzenia
                     
                  
                         
                     
                     
                         
                     
                     
                         
                     
                     
                         
                     
                  ‚Číslo ES‘ znamená číslo Einecs, ELINCS alebo NLP a je oficiálnym číslom látky v rámci Európskej únie.“